
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-4534/16-10

U  I M E  R E P U B L I K E  H R V A T S K E
R J E Š E N J E

	Trgovački sud u Zagrebu po sucu pojedincu Vesni Malenica kao stečajnom sucu u prethodnom postupku radi utvrđivanja pretpostavki za otvaranje stecajnog postupka nad imovinom dužnika pojedinca Igor Tomičić, vl. PROKOLPO, obrt za promidžbu, Zagreb, Vinka Dvoržaka 1, OIB 88357191441 , 5. travnja 2017.

r i j e š i o  j e

	1. Obustavlja se prethodni postupak radi utvrđivanja pretpostavki za otvaranje stečajnog postupka nad imovinom dužnika pojedinca Igor Tomičić, vl. PROKOLPO, obrt za promidžbu, Zagreb, Vinka Dvoržaka 1, OIB 88357191441.
	2. Ročište radi rasprave o pretpostavkama za otvaranje stečajnog postupka nad dužnikom, određeno za dan 17. listopad 2017. u 10,45 sati, u zgradi ovog suda Zagreb, Petrinjska 8, II. kat soba 93, neće se održati.
	3. Stavlja se van snage rješenje ovog suda broj St-4534/16-5 od 9. ožujka 2017. u dijelu koji se odnosi na uplatu predujma u iznosu od 10.000,00 kn.
4. Odbacuje se prijedlog predlagatelja Financijska agencija, RC Zagreb, Podružnica Zagreb, Trg svibanjskih žrtava 1995. 1, OIB 85821130368, za otvaranje stečajnog postupka nad imovinom dužnika pojedinca Igor Tomičić, vl. PROKOLPO, obrt za promidžbu, Zagreb, Vinka Dvoržaka 1, OIB 88357191441.

Obrazloženje

	Predlagatelj Financijska agencija (dalje: FINA) podnio je ovom sudu 24. svibnja 2016. prijedlog za otvaranje stečajnog postupka nad gore navedenom pravnom osobom.
	U svom prijedlogu predlagatelj navodi da je rješenjem FINA-e od 26. travnja 2016. obustavljen postupak predstečajne nagodbe. Dužnik u razdoblju dužem od 60 dana ima evidentirane neizvršene osnove za plaćanje, a što je vidljivo iz Potvrde FINA-e na dan 18. svibanj 2016.
	Prijedlog je objavljen na e-oglasnoj ploči suda 1. lipnja 2016.
	Rješenjem ovog suda broj St-4534/16-6 od 8. ožujka 2017. pokrenut je prethodi postupak nad dužnikom i određeno je ročište radi rasprave o pretpostavkama za otvaranje stečajnog postupka nad dužnikom.
	Rješenjem ovog suda broj St-4534/16-5 od 8. ožujka 2017., pozvana je odgovorna osoba dužnika na plaćanje iznosa predujma  od 1.000,00 kn i predujma u iznosu od 10.000,00 kn, u smislu odredbe čl. 114 Stečajnog zakona (NN 71/15).
	Odredbom čl. 128 st. 9 Stečajnog zakona propisano je da će sud obustaviti postupak ako dužnik do završetka prethodnog postupka postane sposoban za plaćanje. 
	Zaključkom suda broj St-4534/16-3 od 8. ožujka 2017. pozvana je FINA da dostavi Potvrdu iz čl. 6 st. 2 Stečajnog zakona kao i Očevidnik o redoslijedu naplate za dužnika.
	Iz Potvrde FINA-e dostavljene ovom sudu 20. ožujka 2017., proizlazi da dužnik na dan 15. ožujak 2017., ima evidentirane neizvršene osnove za plaćanje u neprekinutom razdoblju od 763 dana u iznosu od 364.191,28 kn.
	Podneskom od 21. ožujka 2017. dužnik obavještava sud da je obrt odjavljen 19. prosinca 2016. o čemu dostavlja presliku izvatka iz obrtnog registra.
Kako nije moguće voditi postupak protiv nepostojeće osobe, valjalo je postupak obustaviti i riješiti kao u točki 1. izreke rješenja.
Odluka o ne održavanju ročišta iz točke 2. izreke rješenja, donijeta je radi svrsishodnosti i ekonomičnosti postupka, obzirom da se predmetno ročište ukazuje kao nepotrebno.
	Odluka iz točke 3. izreke rješenja posljedica je odluke o obustavi postupka i anuliranju  poduzetih radnji tijekom postupka, a što se prvenstveno odnosi na poziv na uplatu troškova za vođenje postupka.
	Obveza plaćanja predujma u iznosu od 1.000,00 kn temelji se na odredbi čl. 114 st. 1 Stečajnog zakona. Ista obveza je posljedica podnošenja prijedloga od strane FINA-e, a u trenutku kada je obveza podnošenja prijedloga sasvim izvjesno postojala, obzirom da je dužnikom račun bio blokiran zakonom propisan period za podnošenje prijedloga, a uprava društva nije postupila shodno odredbama Stečajnog zakona.
	Kako je tijekom postupka na temelju dostavljene dokumentacije utvrđeno da je prestao postojati stečajni razlog, valjalo je temeljem odredbe čl. 115 st. 1 Stečajnog zakona prijedlog odbaciti i riješiti kao u točki 4. izreke rješenja.
Zagreb, 5. travanj 2017.

									SUDAC:
									Vesna Malenica v. r. 

POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

Za točnost otpravka – ovl. službenik
								Kristina Švajger

